Hobusepea galerii 5aastane  Hobusepea galerii tähistas eile oma viienda  tegevusaasta täitumist kataloogi "Hobusepea galerii 2003-2007" esitlusega. Nimetatud ajavahemikus on galeriis toimunud 105 näitust, näitustel ja nendega kaasnevatel üritustel on osalenud 395 kunstnikku ja autorit; näitusi on külastanud 98 tuhat vaatajat. Galerii prioriteetideks olid nii avamise hetkel kui täna kaasaegse kunsti non-profit näitused, eesti tippkunstnike sooloprojektid ning eelkõige noorte kunstnike loomingu tutvustamine. Näitusetegevus Hobusepea galeriis saab võimalikuks paljuski tänu Kultuuriministeeriumi, Kultuurkapitali ja Kunstnike Liidu toetusele. Vastilmunud kataloogi koostas ja toimetas galerii kuraator Elin Kard.